संक्षेप करने के लिए दस्तावेज़: बॉक्स ऑफ़िस के लिहाज़ से साल 2013 दीपिका पादुकोण के लिए बेहतरीन रहा. उनकी फ़िल्में जैसे 'चेन्नई एक्सप्रेस', 'ये जवानी है दीवानी' और 'रामलीला' ने सौ करोड़ रुपए से भी ज़्यादा का कारोबार किया. और इसी का जश्न मनाने उन्होंने सप्ताहांत एक पार्टी का आयोजन किया जिसमें आमिर ख़ान, शाहरुख़ ख़ान, रोहित शेट्टी, शाहिद कपूर जैसे बड़े स्टार मौजूद रहे.

(दीपिका ने ऐसा कहा 'थैंक्यू संजय')

उन्होंने रणबीर कपूर को भी न्यौता भेजा लेकिन वो पार्टी में नहीं आए. मुंबई मनोरंजन जगत में इसकी वजह ये बताई जा रही है कि दीपिका ने रणबीर की क़रीबी दोस्त कटरीना कैफ़ को इस पार्टी में आमंत्रित नहीं किया और कथित तौर पर रणबीर को बिना कटरीना के जाना गवारा नहीं हुआ इसलिए वो इस जश्न में शरीक़ नहीं हुए

श्रीदेवी के घर आग

अभिनेत्री श्रीदेवी के मुंबई में लोखंडवाला स्थित घर मे शनिवार को आग लग गई. आग उनकी बेटी जान्ह्वी के कमरे के एसी में शॉर्टसर्किट की वजह से लगी. जिससे वो कमरा पूरी तरह से जल गया. हालांकि श्रीदेवी का परिवार पूरी तरह से सुरक्षित है.

कहा जा रहा है कि आग की वजह से एक क़ीमती पेंटिंग जल गई जो जान्ह्वी को उनकी मां श्रीदेवी ने तोहफ़े में दी थी

आमिर ने मचाई 'धूम'

बॉक्स ऑफ़िस पर आमिर ख़ान की फ़िल्म 'धूम-3' ने धूम मचा कर रख दी है. फ़िल्म व्यापार विशेषज्ञों के मुताबिक़ फ़िल्म ने भारत में दो दिनों में ही क़रीब 70 करोड़ रुपए का कारोबार कर लिया है.

पहले दिन फ़िल्म ने भारत में कुल 36 करोड़ रुपए कमाए जो किसी भी फ़िल्म द्वारा पहले दिन की कमाई का रिकॉर्ड है. फ़िल्म व्यापार विशेषज्ञों के मुताबिक़ 'धूम-3' ने पहले दिन दुनिया भर में कुल मिलाकर 56 करोड़ रुपए कमाए.

(तस्वीरों में:'धूम-3')

हालांकि फ़िल्म समीक्षकों की तरफ़ से फ़िल्म को मिली जुली प्रतिक्रिया मिल रही है और कुछ समीक्षक तो इसे धूम सीरीज़ की सबसे कमज़ोर फ़िल्म बता रहे हैं.

(बीबीसी हिंदी के 

एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं)

\nसंक्षेप उसी भाषा में जिसमें दस्तावेज़ है:
दीपिका पादुकोण की पार्टी में न्यौता मिलने के बाद भी क्यों नहीं गए रणबीर कपूर, श्रीदेवी के घर में लगी आग और आमिर ख़ान ने मचाई बॉक्स ऑफ़िस पर 'धूम'. पढ़िए ख़बरें मुंबई डायरी में